text: На богаслужэнні прысутнічалі і маліліся: упаўнаважаны па справах рэлігій і нацыянальнасцяў Леанід Паўлавіч Гуляка, памочнік Прэзідэнта ў Гродзенскай вобласці Іван Антановіч Лаўрыновіч, старшыня Пастаяннай камісіі Палаты прадстаўнікоў Нацыянальнага сходу Беларусі па адукацыі, культуры і навуцы Ігар Аляксандравіч Марзалюк і іншыя высокія госці.
  Пропаведзь перад Прычасцем прамовіў студэнт 4-га курса Мінскай духоўнай семінарыі Уладзімір Бурмістраў.
  Спевы Бажэственнай літургіі выканаў мужчынскі хор Мінскай духоўнай семінарыі пад кіраваннем протадыякана Андрэя Скробата.
  Па заамвоннай малітве Патрыяршы Экзарх здзейсніў чын пастаўлення ў чытальнікаў студэнтаў выпускнога курсу Мінскай духоўнай семінарыі.
  Пасля заканчэння богаслужэння мітрапаліт Павел падзякаваў архіпастырам за сумесную малітву, павіншаваў рэктара Мінскай духоўнай семінарыі архіепіскапа Гурыя, выкладчыкаў і студэнтаў духоўнай семінарыі з днём памяці нябесных заступнікаў Мінскай духоўнай семінарыі і звярнуўся да ўсіх са словам настаўлення.
  Патрыяршы Экзарх павіншаваў прычаснікаў з прыняццем Святых Хрыстовых Тайн і падаў усім архіпастырскае благаславенне.
  Пасля святочнай трапезы адбыўся ўрачысты акт і канцэрт духоўнай музыкі ў выкананні выхаванцаў Мінскай духоўнай семінарыі.
  Актавы дзень завяршыўся ўрачыстым адкрыццём чарговай залы Царкоўна-гістарычнага музея Мінскай духоўнай семінарыі.
  Напрыканцы архіпастыры наведалі хворага схіепіскапа Дзятлаўскага Пятра і павіншавалі яго са святам і з шасцідзесяцігоддзем з дня нараджэння.
  
  Імя Аляксандра Аляксандравіча Кавалені, акадэміка-сакратара Аддзялення гуманітарных навук і мастацтваў НАН Беларусі,
  члена-карэспандэнта, доктара гістарычных навук, прафесара шырока вядома ў асяроддзі вучоных, педагогаў і студэнтаў.
  Ён нарадзіўся 14 сакавіка 1946 года ў гарадскім пасёлку Капыль Мінскай вобласці ў сям’і настаўніка, вучыўся на гісторыка-геаграфічным факультэце Мінскага дзяржаўнага педагагічнага інстытута імя М.Горкага. Яму пашанцавала мець настаўнікам таленавітага вучонага, доктара гістарычных навук Аляксандра Мікалаевіча Мацко. У 1983-м пад яго кіраўніцтвам А.Каваленя абараніў кандыдацкую дысертацыю «Идейно-политическая работа подпольных партийных организаций КП(б)Б в партизанских зонах».
  З 1982 года Аляксандр Аляксандравіч працаваў на кафедры гісторыі КПСС вышэйзгаданай ВНУ. У 1996-м А.Каваленя быў абраны загадчыкам кафедры айчыннай і сусветнай гісторыі БДПУ імя М.Танка. Пад яго кіраўніцтвам кафедра ператварылася ў адзін з цэнтраў вывучэння і папулярызацыі гісторыі Другой сусветнай і Вялікай Айчыннай войнаў.
  Вынікам руплівага пошуку даследчыка стала манаграфія «Прагерманскія саюзы моладзі на Беларусі. 1941–1944. Вытокі. Структура. Дзейнасць». У 2000 годзе па гэтай тэме А.Каваленя абараніў доктарскую дысертацыю, якая ўнесла важкі ўклад у навуковае вырашэнне адной з самых складаных і вострых праблем айчыннай гісторыі перыяду Другой сусветнай вайны. Падрыхтаваны пад кіраўніцтвам Аляксандра Аляксандравіча па даручэнні Міністэрства адукацыі Рэспублікі Беларусь вучэбна-метадычны комплекс «Вялікая Айчынная вайна савецкага народа (у кантэксце Другой сусветнай вайны)» (2006–2009), які ўключае праграму, падручнікі для ВНУ і сярэдніх агульнаадукацыйных устаноў (адзначаны спецыяльнымі дыпломамі Нацыянальнага конкурсу «Мастацтва кнігі» ў 2005 і 2006 гадах), даведнік, рабочы сшытак, хрэстаматыю, дапаможнік для настаўніка, прызнаны найлепшым сярод краін СНД.
  Падчас працы Аляксандра Аляксандравіча дырэктарам Інстытута гісторыі НАН Беларусі ў 2004−2010 гадах ажыццёўлена рэарганізацыя структуры інстытута, вызначаны новыя перспектыўныя кірункі навуковых даследаванняў. Інстытут гісторыі ператварыўся ў дзяржаўны цэнтр арганізацыі сістэмных гістарычных даследаванняў.
  У лютым 2009 года А.Каваленю аказаны высокі давер з боку кіраўніцтва дзяржавы. Ён быў прызначаны Акадэмікам-сакратаром Аддзялення гуманітарных навук і мастацтваў НАН Беларусі, уведзены ў склад Прэзідыума НАН Беларусі.
  Пад кіраўніцтвам А.Кавалені вучоныя аддзялення выканалі Дзяржаўную праграму навуковых даследаванняў на 2011–2015 гады «Гуманітарныя навукі як фактар развіцця беларускага грамадства і дзяржаўнай ідэалогіі (гісторыя, культура, грамадства, дзяржава)». За ўвесь час навукова-педагагічнай дзейнасці ім апублікавана больш за 400 навуковых і навукова-метадычных прац. У тым ліку 4 асабістыя і 20 калектыўных манаграфій, 58 падручнікаў, вучэбных дапаможнікаў і праграм.